שבי שומרון

שָׁבֵי שׁוֹמְרוֹן היא התנחלות, יישוב קהילתי ויישוב דתי בצפון השומרון. היישוב שייך למועצה אזורית שומרון ותנועת אמנה. היסטוריה היישוב הוקם בסוכות ה'תשל"ח (1977) על ידי גרעין של משפחות צעירות מנתניה והסביבה, על חלק מבסיס הטירונים של חיל התותחנים (בט"ר חת"ם 5071). בט"ר חת"ם שכן במקום עד 1993, אז פונה למחנה שבטה. בסיס זה היה מחנה ירדני שנתפס על ידי צה"ל במלחמת ששת הימים וניתן לראות ביישוב מספר מבנים מאותה התקופה. היישוב נמצא בקרבת חורבות העיר שומרון שהייתה בירת ממלכת ישראל, ומכאן שמו, כלומר "שבים לשומרון". אחד ממייסדי היישוב, שכיהן גם כראש הוועד המקומי וכראש המועצה האזורית שומרון, הוא אריה עופרי. כיום ישנו בסיס צבאי בכניסה ליישוב אשר משמש לרוב את חטיבות גדס"ר. מוסדות ביישוב: בית ספר יסודי אזורי לבנות ובית ספר לבנים (עד כתה ו'), מדרשת שומרון, ישיבת נחלת יוסף - ישיבה גבוהה/הסדר בראשות הרב שמידט, ביישוב פועל סניף של תנועת בני עקיבא. בתחילת שנת 2018 מנה היישוב כ-215 משפחות. בינואר 2021 אישרה ממשלת ישראל בניית 152 יחידות דיור נוספות ביישוב. בשנת 2022 החלה בנייה של 20 יחידות דיור ביישוב, והבנייה הסתיימה בשנת 2025. גלריה קישורים חיצוניים סיפור מקומי - שבי שומרון שבי שומרון, ברשת החברתית פייסבוק שבי שומרון (יהודה ושומרון), דף שער בספרייה הלאומית שבי שומרון - באתר המועצה האזורית שומרון מיכאל יעקובסון, סיבוב בשרידי מחנה ירדני בלב ההתנחלות שבי שומרון ושרידי מבנים מיישוב שפונה, בבלוג "חלון אחורי", 14 באוקטובר 2010 הערות שוליים